da en en en fr de da id da sv da da da da da da da en da da id da da fr da da da da da da da fr en en
Sejr over Glostrup - favoritter til oprykning til eliten – til andetholdet i ellers blandet weekend - Svanholm Cricketklub
Torsdag d. 8. juli 2021 kl. 13:25 af Henrik Pfaff
Førsteholdet har pause til 17. august, hvor det gælder Ishøj hjemme, men der var godt gang i andet-og tredjehold i weekenden. Andetholdet spillede lørdag på udebane mod Glostrup I, der fører divisionen og er favoritter til oprykning til eliterækken.
Den kamp blev en ny triumf for vores afghanske spinner Ehsan Karimi, der egenhændigt ryddede halvdelen af modstandernes gærdeside. Men lad os tage det fra starten
Det blev et fortættet opgør, der sådan set fandt sin afgørelse i den 11. over, hvor Glostrups spillende træner, landsholdets anfører Frederik Klokker efter 12 point på 34 bolde (cadeau til kastningen) fik en kant på Touqeer Ahmeds bold, der sikkert blev grebet af den gode keeper Vatsal Prajapati. Så var Glostrup to nede for 35.
Da Ehsan Karini ved totalen 53 kom på skete der ting og sager. Det giktjept med gærdefaldene, da han snuppede 4 gærder på stribe og Glostrup var 7/55. Så blev Karini af uransagelige årsager sat af og afløserne ”fik tæv”, så Glostrup havde 150 for 8 før Karini fik sit femte gærde og anføreren Raja Khan det sidste, så scoren endte på 153. 5 gærder for 23 til Karini, 2/25 til Bilal Aftab og 2/21 til Raja Khan.
Om de havde fået besked på det vides ikke, men vores åbnere var umådeligt forsigtige. Chris Chamberlain okkuperede hele 60 bolde, før han gik som andetgærde for 14, da han slog vores tidligere medlem Glenn Larsen i luften.
Mudassar Ali var som dag og nat i forhold til åbnerne og spillede tjept fra starten, førend han efter 38 scorede point på 43 bolde blev løbet ud.
Læserne skal have lov at se, hvordan Mudassar Ali (ikke batteren) ser ud. Han er en sådan kæmpe, at vi har måttet bestille særligt stort tøj hjem til ham
Sportslige Glostrup klapper Aden Aftab ud
Vi har ikke set meget til Mati Malik på det seneste på grund af bryllupsrejse, men han så ud til ikke at have mistet formen (27).
Ups - Mati Malik kastes ud
Touqeer Ahmed kæmpede mod Glostrup II, men forgæves
Vi var 4 nede for 105 med en temmelig lang hale, men vores lille uprøvede junior Aden Aftab forekom uimponeret og sluttede af med to firere på stribe, før vi passerede for 6 gærder
Dagen efter mod KB II ude i T 20 var det en anden snak i andetholdets sidste T 20 kamp i år. Masser af afbud betød en gærdeside, der kun kunne prale af 3 egentlige gærdespillere, hvoraf Chris Chamberlain nåede højst med 22 og Said Alam med 20. Resten var ude i en sørgelig procession med en score på 79.
Forinden havde KB lavet hele 138/7 mod vores hold med masser af kastere (!!), hvor Moez Raza (2/16) og Atta Ullah (2/21) gjorde det bedst.
Tredjehold ikke langt fra
Sommerferien gjorde det svært at stille et tredjehold, men vi fik dog en ganske lige kamp ud af det mod Glostrup II.
Vi havde Glostrup ude for 116, ganske godt skuldret af et hold med kun 5 seniorer, tre juniorer og 3 drengespillere.
Ehsan Karimi, igen, igen bedst med 2/10 og vi skal da have med, at vores flittigt trænende junior Ahsan Rehman fik 2 gærder for 21, hvoraf de 11 var udenom !Han kan kaste med god længde, men selvom det er blevet bedre for mange skæve.
Det var lykkedes holdtilsiger Zishan Shah at genoplive Jim Moniz til en seniorkamp og han så ud til ene mand at kunne afgøre det hele, da han i vanlig old boys stil knaldede 24 ud med 2 seksere og en firer på bare 14 bolde.